Mighty Diamonds

Mighty Diamonds lilikuwa kundi la waiambaji watatu kutoka nchini Jamaika. Walirekodi muziki wa reggae katika mahadhi ya roots.  Kundi lilijawa na athira ya Rastafari. Kundi hili lilianzishwa mwaka wa 1969 na lilifahamika zaidi kwa albamu yao ya kwanza ya 1976, Right Time, iliyotayarishwa na Joseph Hoo Kim, na toleo la 1979, Deeper Roots .

Mnamo Machi 29, 2022, mwimbaji wao mkuu, Donald "Tabby" Shaw, aliuawa kwa kupigwa risasi akiendesha gari.  Mnamo Aprili 1, 2022, Fitzroy "Bunny" Simpson alikufa.

Historia 
Kikundi hiki kilianzishwa mwaka wa 1969 katika eneo la Trenchtown huko Kingston, kilijumuisha mwimbaji mkuu Donald "Tabby" Shaw, na waimbaji wa hamoni Fitzroy "Bunny" Simpson na Lloyd "Jaji" Ferguson.   Walikuwa marafiki shuleni katikati ya miaka ya 1960, na awali waliitwa The Limelight, wakachukua jina la 'Mighty Diamoands' baada ya mamake Shaw kuanza kuwaita kama akina "almasi".   Uimbaji wao wa hamoni wa kuvutia na sanaa ya maonyesho iliyopangiliwa vema ilitokana na makundi ya uimbaji ya miaka ya 1960 Nyimbo zao laini na onyesho la jukwaa lililosanifiwa lilichochewa na vikundi vya sauti vya  Motown vya miaka ya 1960, huku Shaw akiorodhesha vikundi hivyo kuwa ni pamoja na The Temptations, The Stylistics, The Impressions, na The Delfonics ikiwa kama athira na pia wasanii wa rocksteady wa Jamaika kama vile John Holt na Ken Boothe .   

Rekodi zao za awali zilitayarishwa na Pat Francis, Stranger Cole ("Girl You Are Young Too Young" (1970), "Oh No Baby"), Derrick Harriott ("Mash Up"), Bunny Lee ("Jah Jah Bless the Dreadlocks", "Carefree Girl"), Lee "Scratch" Perry ("Talk About It"), na Rupie Edwards, lakini ilikuwa mwaka wa 1973 ambapo walipata wimbo wao wa kwanza na "Shame and Pride" uliotayarishwa na Francis, uliorekodiwa kwenye studio za Dynamic Sound.    Ilikuwa kazi yao ya katikati ya miaka ya 1970 na mtayarishaji Joseph Hoo Kim ambaye aliwapa mafanikio yao ya kweli.  "Country Living" na "Hey Girl" zilirekodiwa na kutolewa na lebo ya Channel One . "Right Time" ikafuata, kwenye lebo ya Hoo Kim's Well Charge, na kuimarisha hadhi yao kama mojawapo ya makundi ya juu ya Jamaika ya wakati huo.  

Virgin Records ilisaini mkataba na kutoa albamu ya kwanza ya kikundi, Right Time, ilitolewa mwaka wa 1976, ikijumuisha nyimbo zao nyingi za awali za Channel One.   Albamu ilikuwa ya mafanikio ya kimataifa na kwa tokeo hilo, Virgin ikawatuma kufanya kazi na Allen Toussaint huko New Orleans, na wanamuziki wa ndani wakitoa usaidizi.   Albamu iliyotokana ya Ice on Fire iliuzwa vibaya, utengenezaji wake haukuwavutia mashabiki wa reggae, na albamu hiyo baadaye ilielezwa kama "jaribio la wanamuziki wa New Orleans wa kucheza reggae".     

Huko Jamaika, waliendelea kurekodi kwa Channel One, na albamu ya Stand Up to Your Judgment iliyotolewa mwaka wa 1978, na kuendelea kutoa safu ya nyimbo maarufu.  Pia walitoa rekodi kwenye lebo yao wenyewe ya 'Bad Gong'.  Albamu yao yaDeeper Roots, lililotolewa mwaka wa 1979, lilikuwa mafanikio yao makubwa yaliyofuata ya albamu, iliyotolewa tena na Virgin, kwenye lebo yake ya Front Line .  

Mwanzoni mwa miaka ya 1980, walirekodi na mtayarishaji Gussie Clarke, kwa kiasi kikubwa wakitumia nyimbo za zamani za Studio One kama msingi wa rekodi zao, na nakala za vipindi hivi zikawa maarufu kwenye mifumo ya sauti huko Jamaica, New York, na London, hasa "Pass the Kouchie", iliyorekodiwa kwenye "Full Up" riddim .  Kazi yao na Clarke ilitoa albamu ya 1981 Changes . 

" Pass the Kouchie ", iliyoandikwa na Ferguson na Simpson, ilipata umaarufu wa kimataifa mara mbili, ilipotolewa kwa mara ya kwanza (kwenye albamu yao ya 1982 Changes )  na tena iliporudiwa na kundi la Musical Youth huku wakifanya mabadiliko kiasi hasa kipande kilichohusu dawa za kulevya, na ikaja kutolewa kwa jina la "Pass the Dutchie" (1982).  

Onyesho lao katika Reggae Sunsplash mwaka wa 1982 lilitolewa kwenye albamu baadaye mwaka huo, likioanishwa na uimbaji kutoka Mutabaruka . 

Kikundi kiliendelea kutoa albamu mara kwa mara, na kuzoea kwa mafanikio makubwa midundo ya dijitali iliyokuwepo miaka ya 1980 na kuendelea.  Tabby, Bunny na Jaji walitoa zaidi ya albamu arobaini katika kazi yao ya miaka mingi.

Mnamo 2021, kikundi kilitunukiwa kwa tuzo ya  'Order of Distinction' (Daraja la Afisa) katika  ugawaji wa Tuzo za Heshima za Kitaifa, katika hafla ya Maadhimisho ya Miaka 59 ya Uhuru wa Jamaika.

Marejeo

Viungo vya nje 
 Diskografia ya kina kwenye NiceUp.com
 Diskografia ya Mighty Diamonds  - single na zaidi
 Discography katika Discogs
Wanamuziki wa Jamaika